b'\n_START_ARTICLE_\nPr\xc3\xa6fektur (Frankrig)\n_START_PARAGRAPH_\nI Frankrig er en pr\xc3\xa6fekt en h\xc3\xb8jere statslig funktion\xc3\xa6r, som varetager visse vigtige administrative funktioner for staten p\xc3\xa5 et lokalt niveau. Normalt er der en pr\xc3\xa6fekt i hvert departement og hver region. En pr\xc3\xa6fekt residerer i et pr\xc3\xa6fektur, der fungerer som hoved by i enten et departement eller i en region og der vil ofte ogs\xc3\xa5 v\xc3\xa6re underpr\xc3\xa6fekter, der residerer i sub-pr\xc3\xa6fekturer. Systemet blev indf\xc3\xb8rt den 17. februar 1800 af Napoleon Bonaparte, der p\xc3\xa5 det tidspunkt var f\xc3\xb8rstekonsul.\n_START_SECTION_\nPligter\n_START_PARAGRAPH_\nMedlemmerne af pr\xc3\xa6fektkorpset skal overholde en vis neutralitet i forhold til den franske republik, og de skal h\xc3\xa5ndh\xc3\xa6ve republikkens verdslighed og dens h\xc3\xb8je idealer, alts\xc3\xa5 s\xc3\xb8rge for, at lovene bliver overholdt. De har forbud mod at v\xc3\xa6re medlemmer af en fagforening og har ikke strejkeret. De er i realiteten og i h\xc3\xb8jere grad end andre statsansatte garanter for statslig kontinuitet. Dette g\xc3\xa6lder is\xc3\xa6r, hvad ang\xc3\xa5r statens magtinstrumenter (politi, sikkerhedsorganisationer osv.).'